राज्य में 628 गौशाला, 80 हजार गोवंश सड़कों पर, इन्हें निशाना बना रहे तस्कर; करनाल घटना के बाद जांच
हरियाणा राज्य में इन दिनों गौतस्करी का मुद्दा खासा गरमाया हुआ है। सरकार की ओर से गोवंशीय जानवरों के लिए 628 गौशालाएं पंजीकृत की गई हैं, लेकिन इसके बाद भी राज्य भर में 80 हजार से ज्यादा पशु सड़कों पर घूम रहे हैं। रात के अंधेरे में पशु तस्कर इन पशुओं को अपना निशाना बन रहे हैं।
हरियाणा राज्य में इन दिनों गौ तस्करी का मुद्दा खासा गर्माया हुआ है। सरकार की ओर से गोवंशीय जानवरों के लिए 628 गौशालाएं पंजीकृत की गई हैं। इनमें करीब 4.5 लाख गाय हैं। बावजूद इसके राज्य भर में 80 हजार से ज्यादा पशु सड़कों पर घूम रहे हैं। रात के अंधेरे में पशु तस्कर इन पशुओं को अपना निशाना बन रहे हैं।
हरियाणा पुलिस की खुफिया रिपोर्ट में इसका खुलासा पहले ही हो चुको है, लेकिन इसके बाद भी अभी तक सरकार की ओर से इस संबंध में कोई कार्रवाई अमल में नहीं लाई गई है।
350 से ज्यादा मामले कोर्ट में चल रहे
हरियाणा सरकार ने गाय की तस्करी और हत्या पर अंकुश लगाने के लिए 2015 में हरियाणा गोवंश संरक्षण और गोसंवर्धन (HGS और GS) अधिनियम बनाया था, लेकिन कम सजा दर के कारण यह इस खतरे की जांच करने के लिए पर्याप्त साबित नहीं हो रहा है। हरियाणा पुलिस के सूत्रों ने बताया कि राज्य भर में अधिनियम के तहत पंजीकृत 350 से अधिक मामले विभिन्न अदालतों में विचाराधीन हैं।
पड़ोसी राज्यों से आ रहे मवेशी
हरियाणा में अधिकांश आवारा मवेशी पंजाब, राजस्थान और उत्तर प्रदेश की सीमा पर पाए जा सकते हैं। इसलिए सीमावर्ती राज्यों से इनके हमारे प्रदेश में आने की संभावना से इनकार नहीं किया जा सकता है। गौ सेवा आयोग के एक अधिकारी ने इसकी पुष्टि करते हुए कहा है कि इन मवेशियों पर स्थानीय और बाहरी तस्करों की नजर रहती है।
5 सालों में बनी 500 गौशालाएं
आयोग के अधिकारियों के अनुसार, गौशालाओं में आवारा पशुओं के पुनर्वास और पशु तस्करी की जांच के लिए हर जिले में एक गौ रक्षा बल का गठन किया गया है। पिछले 5 सालों में राज्य भर में 500 से अधिक नई गौशालाएं बनाई गईं, लेकिन सभी आवारा पशुओं के पुनर्वास के लिए अभी भी कई और गौशालाओं की आवश्यकता है। गौशालाओं में पशुओं की संख्या के अनुसार वित्तीय अनुदान भी प्रदान किया जाता है
गौशालाओं में पशुओं की भीड़
हरियाणा के एक 'गौ रक्षक' ने दावा किया कि राज्य में अधिकांश गौशालाओं में अत्यधिक भीड़ है, जबकि कुछ मवेशी शेड थे जहां गायों को दुहने के बाद सड़कों पर छोड़ दिया जाता था। बताया कि ये मवेशी गाय तस्करों के निशाने पर हैं, जिन्होंने ऐसे जानवरों का पता लगाने के लिए स्थानीय लोगों की मदद भी ली और रात में नाममात्र की सुरक्षा व्यवस्था का लाभ उठाते हुए इनकी तस्करी करने में भी कामयाब रहे।